gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt gl gl gl gl gl sv en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O PSdeG di que os sindicatos se apuntan ao "modelo vitimista" de Feijoo
Martes, terza feira, 27 de setembro de 2022
Conflito polas caixas de aforro
Pachi Vázquez criticou o manifesto asinado e reprochoulles a presidente da Xunta e sindicatos que se reúnen para iso e non para "reactivar a mesa de diálogo social e falar do paro".
Redacción - 17:25 05/02/2010
Tags: caixas Manuel Vázquez PSdeG
O secretario xeral do PsdeG, Manuel 'Pachi' Vázquez foi este venres moi crítico coa reunión na que PpdeG, BNG, CEG, UXT, CIG e CCOO asinaron un manifesto conxunto a prol da lei de caixas de aforro aprobada polo Parlamento. De xeito especial, Pachi Vázquez chamou os axentes socioeconómicos a "non secundar o papel vitimista de Feijóo". Ironizou Vázquez co feito de que PP e sindicatos xunten forzas no tema das caixas e indicou que "Feijoo e os sindicatos non son capaces de reactivar a mesa de diálogo social e falar do paro, que é o principal problema para o 82 por cento dos homes e mulleres de Galiza".
Para o líder dos socialistas, o acto celebrado na Cámara en favor desta reforma escenificou un apoio á "estratexia de mentiras" da que acusa ao presidente da Xunta. Vázquez dixo estar estrañado por ver os sindicatos "pechar os ollos e meter a cabeza debaixo da á do presidente da Xunta sen preguntar por qué non se convocou a Mesa de Diálogo Socia” cando en Galicia hai 230 mil parados". "Feijoo vai de vitoria en vitoria ata a súa derrota final, empeñado no seu modelo vitimista e en ver unha conxura contra Galiza cando é quen impide a reforma do Estatuto, renuncia a acadar o noso teito competencial e ataca á nosa lingua como feito diferencial", resumiu.
Oferta de "diálogo" e "consenso"
Por outro lado, e ao respecto do informe sobre a presunta inconstitucionalidade da lei de caixas galega co que o goberno español xustificou este venres o recurso á norma, Manuel Vázquez considerou que o Consello de Estado "puxo o presidente no seu sitio". "Foi cazado na súa propia trampa", avaliou o líder do PSdeG.
Ao respecto, Vázquez ofreceu "diálogo e consenso" dos socialistas galegos para "legalizar a Lei de Caixas de Galicia conforme ás teses do Consello de Estado, órgano consultivo independente integrado por xuristas de recoñecido prestixio, adecuando o texto á Constitución e á Lei Orgánica de Caixas de Aforro". "É un órgano independente integrado por persoas pouco sospeitosas de ser afíns ao PSOE", reiterou, teimando en que a lei aprobada cos votos de PpdeG e BNG foi feita "para controlar as caixas de aforro por parte do PP".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto